LaBeouf vinnur nú hörðum höndum að kynna þriðju myndina í Transformers seríunni , eða Transformers : Dark of the Moon , en í nýlegu viðtali varpaði hann ljósi á framtíð seríunnar . „ Ég geri ekki aðra . Ég held að Michael [ Bay ] muni ekki heldur gera aðra . Þetta er mjög vinsæl sería og verður bara stærri eftir þriðju myndina . Þeir munu líklegast byrja upp á nýtt með nýju fólki . “ Ekki nóg með það heldur staðfestir leikarinn ungi sömuleiðis að hann muni taka þátt í fimmtu myndinni um töffarann Indiana Jones . „ Harrison [ Ford ] hefur sagt mér að hann sé duglegur í ræktinni . Við höfum ekki enn fengið handrit en George [ Lucas ] er víst að leita að bestu mögulega sögunni . “